* Mm KOMMISSIONEN FOR DE EUROPÆISKE FÆLLESSKABER 
Bruxelles, den 21.03.1997 
KOM(97)120 endelig udg. 
Forslag til 
RÅDETS BESLUTNING 
OM BEMYNDIGELSE AF IRLAND TIL AT ANVENDE EN 
FORANSTALTNING, DER FRAVIGER ARTIKEL 21 
I SJETTE DIREKTIV (77/388/EØF) OM HARMONISERING AF 
MEDLEMSSTATERNES LOVGIVNING OM OMSÆTNINGSAFGIFTER 
li Hl, 
m (forelagt af Kommissionen) 
•SK"" :. 
f fjgwt •• 
f '*tl*y 
f *" j&'rf.'- " 
veto» 
t. * *.t 
I "Î.''4' * • 
f lT i.'r'-
1 l-itS' 

BEGRUNDELSE 
Ved anbefalet brev til Kommissionens Generalsekretariat af 5. februar 1997 anmodede 
den irske regering - på grundlag af artikel 27 i Rådets sjette direktiv (77/388/EØF) af 
17. maj 1977 om harmonisering af medlemsstaternes lovgivning om omsætningsafgifter -
Det fælles merværdiafgiftssystem: ensartet beregningsgrundlag1 - om tilladelse til at 
indføre en foranstaltning, der fraviger artikel 21 i dette direktiv, med hensyn til tilbage-
givelse, herunder opgivelse, eller overdragelse af et langtidslejemål. 
Irland anvender den mulighed, der i henhold til direktivets artikel 5, stk. 3, består for at 
anse levering af visse rettigheder (dvs. et lejemål, der løber over ti år eller mere) over fast 
ejendom som levering af goder. Irland har ligeledes faet en undtagelse i henhold til arti­
kel 27, stk. 5, hvorefter en udlejers overtagelse af en sådan rettighed kan behandles, som 
om han afhænder sin ret til ejendommen fuldstændig. Når en afgiftspligtig person indgår et 
lejemål på ti år eller derover i en ibrugtagningsklar ejendom, beskattes leveringen derfor 
på det tidspunkt af værdien af den rettighed, der er afhændet i forbindelse med leveringen. 
Lejeren har ifølge de sædvanlige regler i artikel 17 i direktivet ret til at fratrække den 
opkrævede moms. 
Når en person, der udøver en afgiftsfritagen aktivitet, eller en ikke-afgiftspligtig person 
overtager lejeretten direkte fra udlejeren, opstår der ingen problemer. Der er imidlertid 
opstået forskellige unddragelsesmetoder, hvorved der indsættes en afgiftspligtig person 
mellem udlejeren og en endelig bruger, som ikke har ret til at fradrage afgiften (en afgifts­
pligtig person, der udøver fritagne aktiviteter, eller en ikke-afgiftspligtig juridisk person). 
En sådan unddragelsesmetode fungerer på følgende måde: 
Udlejeren indgår et 35-årigt lejemål med en fuldt afgiftspligtig person. Lejeren 
trækker momsen fra og udøver sine afgiftspligtige aktiviteter fra ejendommen. 
Efter et år overdrages resten af lejeretten til den person, der ikke har nogen fra­
dragsret. 
Den afgiftspligtige lejer, som har afgivet sit lejemål, skal opkræve moms på leve­
ringen af den lejeret, der overdrages til den person, der ikke har nogen fradragsret. 
De irske myndigheder har imidlertid konstateret, at i sådanne situationer træder 
lejeren meget ofte i likvidation, hvorefter momsen ikke kan opkræves. 
Fravigelsen fra artikel 21, stk. 1, ville betyde, at under sådanne omstændigheder skal den 
afgiftsfritagne person, der erhverver lejeretten, svare moms afleveringen. 
Mens unddragelsesmetoderne alle er er baseret på, at en person, der ikke har ret til et 
momsfradrag, erhverver en rettighed over en ejendom, hvor der er foretaget fuldt fradrag 
for den moms, der er opkrævet af byggeomkostningerne, er det ligeledes nødvendigt at 
udvide undtagelsen til også at gælde for tilbagegivelse eller overdragelse af en lejeret til en 
afgiftspligtig person. Som følge af arten af den pågældende moms og det forhold, at 
tilbagegivelsen eller overdragelsen af en lejeret ofte vil være en følge af finansielle 
vanskeligheder hos lejeren, bør fravigelsen fra artikel 21, stk. 1, også gælde for tilbage­
givelse eller overdragelse fra en afgiftspligtig person til en anden afgiftspligtig person. 
1 EFT L 145 af 13.6.1977, s. 1, senest ændret ved direktiv 96/95/EF, EFT L 338 af 28.12.1996, s. 89. 
Z 
Kommissionen er klar over, at de aktuelle bestemmelser i sjette momsdirektiv, som giver 
medlemsstaterne ret stor mulighed for selv at fastlægge den afgiftsmæssige behandling, 
der skal gælde for på ejendomssektoren i den nationale lovgivning, ikke fungerer tilfreds­
stillende. Dette illustreres af det forhold, at flere medlemsstater på grundlag af artikel 27 i 
sjette momsdirektiv har anmodet om og faet tilladelse til at indføre særlige foranstaltninger 
med det formål at forebygge visse former for svig eller unddragelse på dette område. 
Mens Kommissionen afventer en fuldstændig revision af momsbehandlingen af fast 
ejendom på EU-plan, er den af den opfattelse, at en medlemsstat kan fa tilladelse til at 
indføre en fravigelse i sine momsregler for fast ejendom med det formål at sikre, at de fun­
gerer i en begrænset periode, forudsat at denne fravigelse overholder de generelle betin­
gelser i artikel 27 i sjette momsdirektiv. 
Kommissionen er af den opfattelse, at den foranstaltning, Irland planlægger, rent faktisk er 
en foranstaltning, der tager sigte på at forhindre unddragelse og svig i den i artikel 27 i 
direktivet anførte betydning, og at den særlige foranstaltning - som følge af fravigelsens 
begrænsede anvendelsesområde - står i rimeligt forhold til det tilstræbte mål. 
Kommissionen mener, at Irland kan fa tilladelse til at anvende fravigelsen i en periode, der 
udløber den 31. december 1999. Kommissionen vedtog nemlig den 10. juli 1996 et 
arbejdsprogram, der er baseret på en etapevis overgang til et nyt fælles momssystem 
(KOM(96) 328 endelig udg., 22. juli 1996). Da den sidste pakke af forslag skal fremsættes 
i midten af 1999, mener Kommissionen, at det er hensigtsmæssigt igen at overveje 
nødvendigheden af og sammenhængen i en særlig foranstaltning inden for rammerne af 
den globale metode i det nye fælles momssystem. 
3 
Forslag til 
RÅDETS BESLUTNING 
OM BEMYNDIGELSE AF IRLAND TIL AT ANVENDE EN 
FORANSTALTNING, DER FRAVIGER ARTIKEL 21 I SJETTE DIREKTIV 
(77/388/EØF) OM HARMONISERING AF MEDLEMSSTATERNES 
LOVGIVNING OM OMSÆTNINGSAFGIFTER 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets sjette direktiv (77/388/EØF) af 17. maj 1977 om harmoni­
sering af medlemsstaternes lovgivning om omsætningsafgifter - Det fælles merværdi­
afgiftssystem: ensartet beregningsgrundlag1, særlig artikel 27, 
under henvisning til forslag fra Kommissionen, og 
ud fra følgende betragtninger: 
Efter artikel 27, stk. 1, i direktiv 77/388/EØF kan Rådet med enstemmighed på forslag af 
Kommissionen give en medlemsstat tilladelse til at indføre særlige foranstaltninger, der 
fraviger bestemmelserne i dette direktiv, for at forenkle afgiftsopkrævningen eller for at 
undgå visse former for svig eller unddragelse; 
ved anbefalet brev til Kommissionen af 5. februar 1997 anmodede Irland om tilladelse til 
at indføre en foranstaltning, der fraviger artikel 21, stk. 1, i sjette momsdirektiv; 
i overensstemmelse med artikel 27, stk. 3, i sjette momsdirektiv blev de øvrige medlems­
stater den 4. marts 1997 underrettet om den irske anmodning; 
Irland anvender et særligt system for moms på fast ejendom, som dels er baseret på den 
mulighed, der i henhold til direktivets artikel 5, stk. 3, består for at anse levering af visse 
rettigheder (dvs. et lejemål på ti år eller mere) over fast ejendom som levering af goder, og 
dels på en fravigelse, der er tilladt efter artikel 27, stk. 5, og som indebærer, at en udlejers 
overdragelse af en sådan rettighed anses som en afhændelse af udlejerens fulde rettighed 
over ejendommen; 
fællesskabsbestemmelserne giver medlemsstaterne ret stor mulighed for selv at fastlægge 
den momsbehandling, der skal gælde for fast ejendom, men gennemførelsen af disse 
bestemmelser har ført til store forskelle i de nationale lovgivninger på dette område; 
EFT nr. L 145 af 13.6.1977. s. 1. senest ændret ved direktiv 96/95/EF, EFT L 338 af 28.12.1996, 
s. 89. 
^ 
der er opstået unddragelsesmetoder, baseret på tilbagegivelse, herunder opgivelse, af en 
lejeret eller overdragelse af en lejeret, som resulterer i unddragelse af moms, når den 
endelige erhverver af ejendommen ikke har ret til et fuldt momsfradrag; 
det er endvidere nødvendigt at udvide fravigelsen til også at omfatte tilbagegivelse eller 
overdragelse af en lejeret til en afgiftspligtig person, der har fuld fradragsret, idet tilbage­
givelse eller overdragelse af en lejeret ofte vil ske som følge af lejerens finansielle 
vanskeligheder; 
den påtænkte foranstaltning er en fravigelse fra artikel 21, stk. 1, litra a), i sjette moms­
direktiv, hvorefter den betalingspligtige person er den afgiftspligtige person, som foretager 
den afgiftspligtige transaktion; 
det fastsættes i fravigelsen, at når en tilbagegivelse eller overdragelse af en lejeret er en 
afgiftspligtig levering af goder, er den person, der erhverver rettigheden, betalingspligtig, 
hvis den pågældende er en afgiftspligtig person eller en ikke-afgiftspligtig juridisk person; 
denne fravigelse skal sikre, at Irlands nuværende ordning for moms på fast ejendom 
kommer til at fungere bedre; 
som følge af fravigelsens begrænsede anvendelsesområde står den særlige foranstaltning i 
rimeligt forhold til det tilstræbte mål; 
Kommissionen vedtog den 10. juli 1996 et arbejdsprogram, som er baseret på en etapevis 
overgang til et nyt fælles momssystem (KOM(96) 328 endelig udg., 22. juli 1996); 
den afgiftsmæssige behandling af fast ejendom er et vigtigt emne, der skal tages op i 
forbindelse med dette program; 
den sidste pakke af forslag skal fremsættes i midten af 1999, og der gives derfor en 
tilladelse indtil den 31. december 1999, således at det bliver muligt at vurdere fravigelsens 
sammenhæng med den globale metode i det nye fælles momssystem; 
fravigelsen har ingen negativ indvirkning på Det Europæiske Fællesskabs egne indtægter 
fra merværdiafgiften -
VEDTAGET FØLGENDE BESLUTNING: 
5~ 
Artikel 1 
Uanset bestemmelserne i artikel 21, stk. 1, litra a), i direktiv 77/388/EØF tillades det 
herved Irland at fastsætte, at den person, til hvem leveringen foretages, er betalingspligtig, 
når følgende to betingelser er opfyldt: 
- en tilbagegivelse eller overdragelse af en lejeret anses som en levering af goder 
foretaget af en lejer 
- den person, der erhverver lejeretten, er en afgiftspligtig person eller en ikke-afgifts­
pligtig juridisk person. 
Artikel 2 
Denne tilladelse gælder til den 31. december 1999. 
Denne beslutning er rettet til Irland. 
Udfærdiget i Bruxelles, den 
På Rådets vegne 
Formand 
6 
ISSN 0254-1459 
KOM(97) 120 endelig udg. 
DOKUMENTER 
DA 06 09 
Katalognummer : CB-CO-97-110-DA-C 
ISBN 92-78-17197-2 
Kontoret for De Europæiske Fællesskabers Officielle Publikationer 
L-2985 Luxembourg 
V-